Sotheby’s

Sotheby’s on Christie’sin ohella toinen suuri maailmanlaajuista taidekauppaa- ja antiikkiesineiden kauppaa harjoittava huutokauppakamari.

Historia
Sotheby’sin perustaja Samuel Baker teki 11. maaliskuuta 1744 Lontoossa ensimmäisen kaupan omalla nimellään. Aluksi hän myi ainoastaan kirjoja, mutta 1700-luvun lopulla myyntitoiminta laajeni painotöihin, mitaleihin ja kolikoihin ja sen jälkeen taiteeseen. Ensimmäisen maailmansodan loppuun mennessä toiminta oli laajentunut taidemarkkinoilla, ja Sotheby’s muutti vuonna 1917 nykyiseen Lontoon pääpaikkaansa New Bond Streetille.

Sotheby’s siirtyi globaaliin taidekauppaan vuonna 1936, kun yhtiö sijoitti yhä suositumpaan impressionistiseen ja modernistiseen maalaustaiteeseen. Huutokauppakamarin sensaatiomainen ja arvovaltainen Goldschmidtin kokoelman myynti tapahtui vuonna 1958. Kokoelma sisälsi seitsemän impressionistista ja modernistista maalausta, jotka myytiin iltahuutokaupassa 21 minuutissa 781 000 punnalla.

Taidekaupan laajetessa 1960-luvulla yhtiö avasi toimistoja ensin New Yorkissa, sitten Pariisissa, Los Angelesissa ja Houstonissa sekä Melbournessa, Firenzessä ja Torontossa ja vielä Zürichissä, Münchenissä ja Edinburghissa. Myyntiverkosto kasvoi taidemarkkinan laajetessa 1970-luvulla Britannian maaseudulle, Aasiaan ja eri puolille Yhdysvaltoja. Yhtiö listautui pörssiin vuonna 1977, ja sen osti vuonna 1983 liikemies A. Alfred Taubman ja pieni investointiryhmä, jonka seurauksena Sotheby’sistä tuli jälleen yksityinen yhtiö. 

Taidemarkkinan yhä globalisoituessa Sotheby’sistä tuli vuonna 2000 ensimmäinen kansainvälinen taidehuutokauppakamari, joka piti huutokauppoja internetissä.Corporate information: history , Sotheby’s. Viitattu 2.11.2008.

Yhtiö ilmoittaa vuoden 2007 myynnikseen 6,2 miljardia Yhdysvaltojen dollaria (4,5 miljardia euroa).2007 Annual Report, Sotheby’s. Viitattu 2.11.2008. Christie’sin ilmoittama myynti 2007 oli 6,3 miljardia dollaria. Who we are?  Christie’s 2008. Viitattu 11.12.2008. 

2.5.2012 Sothebyssa kaupattiin pastelliversio Edvard Munchin Huudosta ennätykselliseen 91,3 miljoonan euron hintaan.

Hirstin huutokauppa
Syyskuussa 2008 brittitaiteilija Damien Hirst herätti kohun kauppaamalla 223 teostaan Sotheby’sin kaksipäiväisessä huutokaupassa. Taiteilija kyllästyi Lontoon ja New Yorkin galleristiensa suuriin myyntiprovisioihin. Anssi Miettinen, Kohutaiteilija Damien Hirst myy itse satoja töitään huutokaupassa , Helsingin Sanomat 14.9.2008. Viitattu 3.11.2008.

Kuuluisa työ huutokaupassa oli The Golden Calf (Kultainen vasikka), jossa formaldehydiin upotetulla härällä on kullatut sarvet ja peili pään yllä. Se myytiin noin 13 miljoonalla eurolla. Yhteensä Hirstin teoksia myytiin 139 miljoonalla eurolla. Upporikas Damien Hirst on taiteen kuningas, Taloussanomat 28.10.2008. Viitattu 3.11.2008. 
Edellinen ennätys oli vuodelta 1993, kun tuolloin jo edesmenneeltä Pablo Picassolta myytiin 88 teosta yhdessä huutokaupassa. Anssi Miettinen, Formaldehydieläinten tekijä rikkoi Picasson myyntiennätyksen , Helsingin Sanomat 16.9.2008. Viitattu 3.11.2008. Hirstin huutokauppa oli harvinainen siksi, että yleensä elossa olevat taiteilijat myyvät teoksiaan gallerioiden välityksellä ja huutokauppakamareiden myyntiennätyksiä rikkovat tavallisesti kuolleiden taiteilijoiden työt. Carol Vogel, Bull Market for Hirst in Sotheby’s 2-Day Sale, The New York Times 16.9.2008. Viitattu 3.11.2008.

Hirstin tapaus oli dramaattinen myös siksi, että uutisia luottokriisistä alettiin julkaista huutokaupan aikana. Taidemarkkinan noin viisi vuotta jatkuneen buumin arveltiin loppuvan, vaikka lokakuussa tehtiin taas myyntiennätyksiä. Charlotte Higgins, Art market boom slows, but Lucian Freud's Francis Bacon makes 'astronomical' £5.4m, The Guardian 21.10, 2008. Viitattu 3.11.2008.

 Lähteet 

Aiheesta muualla

 Sotheby’sin verkkosivut.         
 Sotheby’sin Helsingin toimisto. 

Luokka:Taidehuutokauppakamarit
Luokka:Brittiläiset pörssiyhtiöt